मन्नो को जब करुणा, समानुभूति और प्रेम की दरकार थी, तब कहाँ मिल पाता है। निर्वासित जीवन जीते हुए मन्नो किन यंत्रणाओं से गुजर रही होगी, कौन जान सकता है। प्रेम की आकांक्षा जन्म लेने से पहले ही मुरझा जाती है। भय से, लोक से, अनिश्चय से, कायरता से मुक्त होकर कहाँ कोई मन्नो को प्रेम कर पाता है? मन्नो के होने की सम्पूर्णता अधूरेपन के कगार पर ठेल दी जाती है। जीते जी उसके होने को सभी कमतर ही करते नजर आते हैं।